Mr. Midnight: Beware the Monsters

Mr. Midnight: Beware the Monsters ialah siri Netflix yang diterbitkan oleh Beach House Pictures. Ia adalah sebuah adaptasi daripada siri buku popular Singapura Mr. Midnight oleh James Lee . Ia ditayangkan pada 24 Oktober 2022.

Latar belakang 
Siri buku Mr. Midnight terdiri daripada 129 buah buku,  termasuk 27 naskhah edisi khas. Ia adalah siri buku kanak-kanak terlaris di Asia dengan lebih 3 juta salinan terjual. Buku-buku tersebut telah diterjemahkan ke dalam bahasa Burma, Melayu, Indonesia, dan Cina.

Plot 
Sekumpulan rakan detektif menyelesaikan kejadian aneh, paranormal dan luar biasa di pekan mereka, Tanah Merah. Mereka merakamkan pengalaman mereka dalam blog mereka yang bertajuk "Mr. Midnight". 

 Idan Aedan sebagai Tyar
 Chen Yixin sebagai Ling
 Caleb Monk sebagai Nat
 Nikki Dekker sebagai Zoe
 Lim Yu-Beng sebagai Uncle Tan (bapa Ling)
 Adinia Wirasti sebagai Sylvia
 Sam Pleitgen sebagai Jimmy K (bapa Ben)
 Shafiqhah Efandi sebagai Zihan (ibu Tyar)
 Firdaus Rahman sebagai Lufti (ayah Tyar)
 Maxime Bouttier sebagai Ben

Penghasilah 
Pada Oktober 2018, Beach House Pictures mengumumkan bahawa siri ini sedang dalam penghasilan dan akan menampilkan "cerita-cerita yang diilhamkan daripada buku". Penggambaran telah dijalankan di Batam dan Singapura dalam "latar ala gothic '90-an".

Penerimaan 
Peminat siri buku itu memberi komen di media sosial untuk mengulas mengenai kekurangan promosi untuk siri itu. Pengguna Twitter menyatakan harapan mereka supaya promosi itu akan menjadi lebih besar dan mengatakan bahawa mereka tidak mengetahui tentang siri ini.

Rujukan

Pautan luar 
 

Siri televisyen 2020-an
Netflix